2011.4.28. Az Európai Unió Hivatalos Lapja L 108/21 A BIZOTTSÁG 408/2011/EU RENDELETE (2011. április 27.) a peszticidekre vonatkozó statisztikákról szóló 1185/2009/EK európai parlamenti és tanácsi 2 rendeletnek az adatszolgáltatás formátuma tekintetében történő végrehajtásáról (EGT-vonatkozású szöveg) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a peszticidekre vonatkozó statisztikákról szóló, 2009. november 25-i 1185/2009/EK európai parlamenti és tanácsi rendeletre (!) és különösen annak 5. cikke (1) bekezdésére, mivel: (1) — Az 1185/2009/EK rendelet létrehozta a peszticidek érté- kesítésére és felhasználására vonatkozó összehasonlítható európai statisztikák előállításának új keretét. 2) — A tagállamok a statisztikai adatokat az 1185/2009/EK rendelet 3. cikkének (3) bekezdése szerint a Bizottság által elfogadandó megfelelő technikai formátumban, elektronikusan továbbítják. (3) — A bizalmas kezelés érdekében az adatszolgáltató fájlban jelzettel kell jelölni, hogy az anyagról, kémiai osztályról, termékkategóriáról vagy főcsoportról beadott információ bizalmasként kezelendő-e. (4 — Az e rendeletben előírt intézkedések összhangban vannak az Európai Statisztikai Rendszer Bizottságának vélemé- nyével, ELFOGADTA EZT A RENDELETET: 1. cikk A tagállamok az 1185/2009/EK rendelet I. mellékletében a peszticidek forgalomba hozatalára előírt statisztikai adatokat SDMX (Statistical Data and Metadata eXchange — statisztikai adat- és metaadatcsere) formátumban szolgáltatják. Az adatszol- gáltatás vagy -feltöltés elektronikusan történik az Eurostat egyablakos adatbeviteli rendszerébe. A tagállamok az előírt adatokat a Bizottság (Eurostat) által meghatározott technikai specifikációnak megfelelően szolgál- tatják. 2. cikk A Bizottságnak (Eurostat) történő adatszolgáltatás technikai formátumát a melléklet írja le. 3. cikk Ez a rendelet az Európai Unió Hivatalos Lapjában való kihirdetését követő huszadik napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 2011. április 27-én. (4 HL L 324., 2009.12.10., 1. o. a Bizottság részéről az elnök José Manuel BARROSO